Jou 9 beste vriende. Vriend 2
Galasiers 5:22 Die vrug van die Gees, daarteenoor, is liefde, vreugde,
Nehemia 8:11 Verder het hy vir hulle gesê: Gaan, eet lekker spys en drink soet dranke en stuur porsies aan hulle vir wie niks berei is nie; want hierdie dag is heilig aan onse HERE. Wees dan nie bedroef nie, want die blydskap in die HERE--dit is julle beskutting. (Ou Vertaling)
FILIPPENSE 4:4Wees altyd bly in die Here! Ek herhaal: Wees bly!
Ek gebruik die ou vertaling omdat dit meer akkuraat is in hierdie geval.
Om te dink dat Paulus hierdie woorde sal gebruik en dan te dink dat hy dink die mense kon self bly wees, is nie waar nie.
Paulus, van alle mense het geweet dat ons in onsself geensins in staat is om bly te wees in die Here nie.
Hy het geweet wat is IN hierdie mense. Dit waarvan Nehemia genoem het "Die blydskap van die Here".
Dit is soos om te dink aan 'n put in die grond, wanneer iemand dan vir jou se "Trek water" is al wat jy hoef te doen om die emmer te laat sak en die water uit te trek. As jy weet dit is 'n put en waarvoor 'n put gebruik word, as jy weet hoe om die emmer af te laat sak in die dieptes van die put, as jy weet hoe om die water wat in daardie dieptes is, weer uit te bring, dan kan jy water skep.
So as Paulus vir die Efesiers se "Wees bly" , dan dink hy aan die blydskap van die Here. Aan die blydskap wat hy weet groei soos 'n vrug aan die boom van die Lewe in elke kind.
So Paulus se opdrag "wees bly", het niks te doen met ons wat probeer om blydskap in onsself te fabriseer nie, nee. Dit is bloot om die emmer te laat sak in die dieptes van Christus en uit daardie onuitputbare fontein te skep: Vreugde, blydskap, jubel. Dit is daar, nie in jouself nie, maar in Hom, en Hy is in jou. Wees bly. Skep blydskap.
Ek het gekom om lewe te gee en dit in oorvloed. Eerstens is hierdie Lewe gegee, tweedens is die Lewe in oorvloed gegee. En dit sluit blydskap in.
Die blydskap wat vir ons as kinders van God bedoel is, is gratis, en dit is oorvloedig. Maar hierdie wereld is vol van aanloklikhede om ons te ontneem van hierdie Lewende Blydskap, orals word aan ons nagemaakte blydskap aangebied, in dwelms, drank, seks dit is die "obvious" namaaksels. Daar is ook nader aan jou namaaksels van daardie vreugde. Vreugde wat die mens vind in sy eie pogings en potensiaal, sy eie talente, asof dit waartoe die mens instaat is, deur sy eie krag is en nie aan Hom gegee is nie.
Vind jou vreugde in die Here. Hoe?
Sien Christus IS vreugde, soos wat Hy liefde is en Lewe en Hoop, so is Hy ook blydskap en vreugde.
Efesiers1:3 Aan God, die Vader van ons Here Jesus Christus, kom al die lof toe! Hy het ons in Christus geseën met al die seëninge van die Gees wat daar in die hemel is.
So in Christus, is alles wat die Vader ooit vir ons wou gee. So as jy wil weet wat die Vader vir jou as sy kind wil gee, kyk na Christus, want alles is in Hom. Hy is die geskenk, die enigste geskenk, alles is in Hom.
Jy hoef nie verder te soek as Christus nie, Hy is soos die wye vlaktes van Kenia, en jy deel van 'n trop bokke, wat ver en wyd kan gaan om alles te ontdek wat daar vir jou is. En hierdie Lewe is te kort daarvoor. Daar is soveel meer wat ons eers al ontdek wanneer Christus weer kom.
Jy en ek het volle toegang tot die dieptes en Rykdom in Christus, geen persoon het voorkeur of spesiale toegang tot die dieptes van Christus nie. Gaan verken Hom, dit is jou voorreg en erfporsie. Vind jou vreugde IN Hom.
Daar is 'n interessante punt wat ek hier wil opbring en dit is Christus was ook vreugde aan die kruis. Wat? Ja, self daar was Christus nogsteeds volheid Christus, en soos ons, ons vreugde in Hom vind, vind Hy sy vreugde in die Vader.
My punt hiermee is, Christus is of alles of Hy is niks. Om sy vreugde in volheid te ken moet jy sy vreugde ook in sy pyn en lyding en in sy hartseer vind. Die konsep wat ons het van vreugde is een-dimensioneel. Ons sien net "lekker" in vreugde. Daar is 'n groter Vreugde, 'n vreugde wat soveel ander eienskappe het as net "Jippie".
Wees bly Christen, binnein jou is die bron van vreugde, die oorsprong. Skep en wees Bly.
Jou 9 beste vriende. Vriend 2: